《十八夜同李道人野次看月》
清代·陈曾寿

夜色满柴门，二人自成世。众木霜气中，叶黄影在地。

竹筱拥寒溪，相虬入烟态。贫家惟白晓，庭空静如寺。

遥柝转寥天，疏星耿三四。清言不世出，万象破幽寐。

归写良夜图，清冷难题字。

作者简介：陈曾寿（1878～1949）晚清官员、诗人。字仁先，号耐寂、复志、焦庵，家藏元代吴镇所画《苍虬图》，因以名阁，自称苍虬居士，湖北蕲水县（今浠水县）巴河陈家大岭人，状元陈沆曾孙。光绪二十九年进士，官至都察院广东监察御史，入民国，筑室杭州小南湖，以遗老自居，后曾参与张勋复辟、伪满组织等。书学苏东坡，画学宋元人。其诗工写景，能自造境界，是近代宋派诗的后起名家，与陈三立、陈衍齐名，时称海内三陈。